Нацыянальная партыя Ума

Нацыянальная партыя Ума, НПУ ) — суданская ісламская палітычная партыя.

 Гісторыя 
У жніўні 1944 года Саід Абд аль-Рахман аль-Махдзі, лідар руху «Ансар», сустрэўся са старэйшымі членамі Кангрэса і правадырамі плямёнаў, каб абмеркаваць стварэнне палітычнай партыі, якая выступала за незалежнасць, але пры тым не звязаная з махдызмам. Яны заснавалі штодзённую газету «Аль-Ума» (Абшчына), і ў лютым 1945 года была ўтворана аднайменная партыя. Першым сакратаром стаў Абдула Халіл. 

У 1958 годзе НПУ падтрымала дзяржаўны пераварот Ібрагіма Абуда.

У 2002 годзе 37 членаў на чале з Мубаракам аль-Фадзілам аль-Махдзі аддзяліліся ад Нацыянальнай партыі Ума і стварылі Партыю Ума (рэформы і абнаўленне), якая пазней падзялілася на яшчэ чатыры фракцыі. Пазней многія прыхільнікі аль-Махдзі і ён сам вярнуліся ў НПУ.

У 2010 годзе Садзік аль-Махдзі вылучаны кандыдатам у прэзідэнты. На парламенцкіх выбарах НПУ атрымала адно месца. 

У ходзе Суданскай рэвалюцыі 2018—2019 гадоў рух далучыўся да кааліцыі «Сілы за свабоду і перамены».

У лютым 2025 года ў партыі адбыўся ўнутраны канфлікт. Выконваючага абавязкі старшыні Фадалах Бірма Насір паставіў свой подпіс пад пагадненнем аб стварэнні Устаноўчага альянсу Судана і ўрада міру і адзінства на базе Сілаў аператыўнай падтрымкі. Іншыя члены партыі былі супраць, а таму знялі яго з пасады і прызначылі кіраўніком Насіра Махамеда Абдалу Аль-Дума.

 Крыніцы 

 Спасылкі 
Umma Party (English and Arabic website)
Sudan Electionnaire

Катэгорыя:Палітычныя партыі, заснаваныя ў 1945 годзе
Катэгорыя:Суданская рэвалюцыя
Катэгорыя:Нацыяналістычныя партыі